Soledad Miranda

Soledad Rendón Bueno, (Sevilla, 9 de juliol de 1943 - Lisboa 18 d'agost de 1970), coneguda com a Soledad Miranda, és una actriu andalusa que destacà durant la dècada dels seixanta i més especialment en els inicis dels setanta quan va participar en diversos films dirigits per Jesús Franco.

Neboda de la ballarina flamenca Paquita Rico, va debutar al cinema molt jove, amb només 17 anys, en un petit paper al film La reina del Tabarín a les ordres del que després seria el seu gran director, Jesús Franco.

Els seus inicis al cinema passaren, però, gairebé inadvertits, tot i que participà en una vintena de pel·lícules que incloïen des de comèdies de l'època, fins a spaguetti-westerns i peplums rodats a Itàlia. La seva carrera canviaria radicalment quan Jesús Franco va tornar a creuar-se en la seva vida i li va proposar d'interpretar el paper principal femení a El conde Drácula (1970) al costat de Cristopher Lee.

Tot seguit, va protagonitzar un grapat de pel·lícules on el component eròtic, vampíric i de terror la convertirien en una de les muses d'aquest gènere. Era una època en què a l'Estat Espanyol la censura impedia el visionat de qualsevol nu femení, de manera que molts d'aquests films no es conegueren pel públic espanyol fins després de la mort del dictador. Algunes d'aquestes cintes, com Las Vampiras (1970), es rodaren en doble versió -l'espanyola suprimia lògicament tots els nus- i Soledad apareixia en els crèdits per a les versions europees amb el pseudònim de Susan Korda. A aquest grup pertanyen títols com Eugenie De Sade (1970), Les cauchemars naissent la nuit (1970) i Sex Charade (1970). El seu darrer film, titulat El diablo que vino de Akasawa (1970), era una barreja d'aventures i terror on interpretava una espia anglesa que apareixia esplèndida protagonitzat un llegendari i inoblidable strip-tease en una performance de cabaret. Dona d'aparença feble, el seu físic desprenia una barreja de dolcesa i erotisme capaç de mutar la seva inicial imatge d'innocència en la més inquietant de les perversitats.

Es va casar el 1967 amb l'industrial portuguès José Manuel de Conceiçao Simoes, un antic pilot de curses automobilístiques i rallies, provador de nous prototips esportius, entusiasta del món del motor.

Va morir en un accident de cotxe a les carreteres de Portugal a l'edat de vint-i-set anys.

Filmografia 
 La bella Mimí (1960) — Primera ballarina
 La reina del Tabarín (1960) — Duquessa (no surt als crèdits)
 Ursus (1960) — Fillide
 Canción de cuna (1961) — Teresa
 The Castilian (1962) — Maria Estevez
 Eva 63 (1963) — Soledad
 Pyro (1963) — Liz Frade
 Cuatro bodas y pico (1963) 
 Bochorno (1963)
 Las hijas de Helena (1963) — Mari Pó
 Los gatos negros / A canção da Saudade (1964) — Babá
 Un día en Lisboa (1964) - Herself
 A Canção da Saudade (1964) - Babá
 Fin de semana (1964)
 Playa de Formentor (1964)
 Currito de la Cruz (1965) — Rocío
 Sound of Horror (1965) — Maria
 La familia y uno más (1965) — Patricia
 ¡Es mi hombre! (1966) — Leonor Jiménez
 Sugar Colt (1966) — Josefa
 Cervantes (1966) — Nessa
 100 Rifles (1969) — Noia a l'hotel
 Estudio amueblado 2-P (1969) — Maribel
 Soltera y madre en la vida (1969) — Paloma
 Lola la piconera (1969) — Rosarillo
 Count Dracula (1970) — Lucy Westenra
 Cuadecuc/Vampir (1970) — Herself
 Nightmares Come at Night (1970) — Amiga del veí
 Sex Charade (1970) — Anna
 Eugénie de Sade (1970) — Eugénie de Franval
 Vampyros Lesbos (1970) — Comtessa Nadine Carody
 She Killed in Ecstasy (1970) — Mrs. Johnson
 The Devil Came from Akasava (1970) — Jane Morgan
 Juliette (1970, inacabada) — Juliette

 Referències 

 Bibliografia 
 Overzier, Gregor: Soledad Miranda/Susann Korda'', in: Norbert Stresau, Heinrich Wimmer (Hrg.): Enzyklopädie des phantastischen Films, 70. Ergänzungslieferung, Corian, Meitingen 2004

Actors sevillans
Morts a Lisboa
Actors portuguesos
Espanyols morts per accident de trànsit
Espanyols d'ascendència portuguesa
Naixements del 1943
Morts el 1970